**ՀԱՂՈՐԴՈՒՄ**

**Մասիս քաղաքային համայնքի 2017 թվականի վարչական բյուջեում փոփոխություն կատարելու մասին**

Ելնելով անցած ժամանակահատվածում շենքերի, շինությունների և ավտոմեքենաների գույքահարկի հավաքագրման ցուցանիշներից և ինքնակամ կառուցված շենքերի, շինությունների օրինականացման համար վճարների կատարված փաստացի մուտքերից առաջարկվում է տարեկան առաջադրանքը ավելացնել` իրավաբանական անձնանց շենքերի, շինությունների գույքահարկի մասով` 2,0 (երկու) մլն դրամ, փոխադրամիջոցների գույքահարկի մասով`1,0 (մեկ) մլն դրամ և ինքնակամ կառուցված շենքերի, շինությունների օրինականացման համար վճարների մասով` 500,0 հազար դրամ :

Տարվա ընթացքում փոստային ծառայությունների ծավալների մեծացման հետևանքով բյուջեում նախատեսված միջոցները չեն բավարարում, որի համար անհրաժեշտ է լրացուցիչ 100,0 հազար դրամ, քաղաքապետարանի շենքում տեղադրելու համար կարիք կա ձեռք բերելու հակահրդեհային մեկ վահանակ (հավաքածու) և չորս կրակմարիչ, որի համար անհրաժեշտ է 150,0 հազար դրամ:

Համայնքի սեփականություն համարվող անշարժ գույքի վկայականների ձեռք բերման համար անհրաժեշտ է լրացուցիչ նախատեսել` չափագրական աշխատանքների համար 600,0 հազար դրամ, իրավունքի պետական գրանցման և պետական տուրքի վճարման համար 720,0 հազար դրամ:

Քաղաքի աղբահանության, սանմաքրման, կանաչապատ տարածքների խնամքի և կատաղած կենդանիների վնասազերծման աշխատանքների իրականացման համար նախահաշիվ պատվիրելու համար անհրաժեշտ է 500,0 հազար դրամ:

Ճանապարհների ընթացիկ նորոգման աշխատանքների նախահաշիվ պատվիրելու համար անհրաժեշտ է 180,0 հազար դրամ:

Նոր թաղամասի թթ. 12,29,39 շենքերի բակերում տաղավարների կառուցման նախագծա-նախահաշվային աշխատանքների համար անհրաժեշտ է 170,0 հազար դրամ;

Մասիս կայարանի թթ. 17 և 19 շենքերի բակերի սելավատարի կառուցման նախագծա-նախահաշվային աշխատանքների համար անհրաժեշտ է 80,0 հազար դրամ, Նոր թաղամասի թթ 9, 18, 23, 30, 36, և 3-րդ թաղամասի 9, 15 շենքերի բակերի կոյուղագծերի հիմնանորոգման աշխատանքների համար անհրաժեշտ է 6650,0 հազար դրամ:

Մասիս քաղաքի 2-րդ թաղամասի 4-րդ փողոցի մասնակի գազաֆիկացման նախագծա-նախահաշվային փաստաթղթերի փաթեթի համար անհրաժեշտ է 60,0 հազար դրամ:

Աշխատակազմի քարտուղար՝ Վ.Գաբրիելյան

Ֆինանսական բաժնի պետ՝ Ն.Սահակյան